pythainlp/thai-wiki-dataset-v4 huggingface dataset:
เกทารนาถมนเทียร

เกทารนาถมนเทียร  เป็นมนเทียรบูชาพระศิวะแห่งหนึ่งบนเทือกเขาหิมาลัย ใกล้กับแม่น้ำมันทกินี ในเมืองเกทารนาถ รัฐอุตตราขัณฑ์ ประเทศอินเดีย โดยทั่วไปแล้วมนเทียรจะเปิดในระหว่างเดือนเมษายน (อักษัยตรีติยะ) และพฤษภาคม (กรฏิกปุรนิมา) เนื่องด้วยเหตุผลด้านสภาพอากาศอันรุนแรงของภูมิภาคหิมาลัย ในช่วงฤดูหนาว วิครห์ (เทวรูป) ของเกทารนาถมนเทียรจะถูกอัญเชิญไปประดิษฐานที่อูขิมัฐที่ซึ่งจะเปิดให้บูชาเป็นเวลาอีกหกเดือนที่เหลือ เกทารนาถเชื่อว่าทรงเป็นเทพองค์เดียวกับพระศิวะ
มนเทียรนี้ไม่สามารถเข้าถึงได้ด้วยทางถนน โดยต้องอาศัยการเดินเท้าเป็นระยะทาง ขึ้นเขาจากคาวรีกุนท์ ม้าแคระและบริการ "มันจัน" นั้นมีให้บริการเพื่อช่วยไปถึงมนเทียร ตำนานฮินดูเชื่อว่ามนเทียรนี้สร้างขึ้นโดยปาณฑพ และเป็นหนึ่งในสิบสองชโยติรลึงค์แห่งพระศิวะ และเป็นหนึ่งใน 275 ปาทัลเปตนสถลัม ซึ่งมีเขียนไว้ใน "เตวารัม" เชื่อกันว่าตระกูลปาณฑพได้รับพรจากพระศิวะจากการสร้างมนเทียรที่เกรทารนาถนี้ นอกจากนี้มนเทียรยังเป็นหนึ่งในสี่โจตจารธามสี่แห่งของหิมาลัยเหนือ และเป็นมนเทียรที่ตั้งอยู่สูงที่สุดในบรรดาสิบสองชโยติรลึงค์ เกทารนาถเคยถูกน้ำท่วมหนักมากระหว่างอุทกภัยใหญ่อินเดียเหนือปี 2013 ถึงแม้เมืองเกทารนาถและพื้นที่โดยรอบของมนเทียรจะเสียหายอย่างหนัก ตลาดด้านข้างราบเป็นหน้ากลอง แต่มนเทียรเองนั้นมีเพียงรอยแตกเล็ก ๆ ในผนังหนึ่งเท่านั้น
ตำบลขามใหญ่

ตำบลขามใหญ่ เป็นตำบลในอำเภอเมืองฯ จังหวัดอุบลราชธานี ตั้งอยู่ทางทิศเหนือของอำเภอเมืองอุบลราชธานี ห่างจากตัวเมืองอุบลราชธานีประมาณ 4 กิโลเมตร มีพื้นที่ 58 ตารางกิโลเมตร ก่อตั้งเมื่อ พ.ศ. 2462 ซึ่งมี 15 หมู่บ้านในขณะนั้น ปัจจุบัน ตำบลขามใหญ่มีประชากร 42,028 คน แบ่งการปกครองออกเป็น 22 หมู่บ้าน 26 ชุมชน (หมู่) พื้นที่ส่วนใหญ่อยู่ภายใต้การบริหารจัดการของเทศบาลตำบลขามใหญ่ โดยพื้นที่บางส่วนของชุมชนหมู่ที่ 3 บ้านก้านเหลือง, หมู่ที่ 11 บ้านหนองปลาปาก, หมู่ที่ 15 บ้านนาคำ และหมู่ที่ 18 บ้านดอนกลาง ที่อยู่ภายใต้การบริหารของเทศบาลตำบลอุบล
เมื่อปี พ.ศ. 2551 ประชาชนหมู่ที่ 15 บ้านนาคำ ที่อยู่ในเขตพื้นที่ของเทศบาลตำบลขามใหญ่มีความประสงค์ที่จะแยกพื้นที่ของชุมชนดังกล่าวไปรวมกับเทศบาลตำบลอุบล เนื่องจากพื้นที่บางส่วนของหมู่ที่ 15 บ้านนาคำนั้นอยู่ภายใต้การบริหารของเทศบาลตำบลอยู่ก่อนแล้ว ประกอบกับการเดินไปติดต่อราชการยังเทศบาลตำบลขามใหญ่นั้นใช้ระยะเวลาเดินทางนานกว่าการเดินทางไปยังเทศบาลตำบลอุบล ทำให้ประชาชนไม่สะดวกต่อการเดินทาง แต่ความต้องการในประเด็นดังกล่าวไม่ผ่านความเห็นชอบในการประชุมของคณะกรรมการพิจารณาร่างกฎหมายของกระทรวงมหาดไทย เช่นเดียวกันกับกรณีข้างต้น ในปี พ.ศ. 2554 ประชาชนในหมู่ที่ 23 บ้านวนารมย์มีความต้องการที่จะโอนย้ายพื้นที่ของชุมชนดังกล่าวให้ไปอยู่ภายในเขตปกครองของเทศบาลนครอุบลราชธานี แต่ไม่ผ่านการพิจารณา เนื่องจากมีข้อจำกัดทางกฎหมาย
ในปี พ.ศ. 2563 ได้มีประกาศกระทรวงมหาดไทยเพื่อเปลี่ยนแปลงเขตปกครองและยกฐานะของเทศบาลตำบลขามใหญ่เป็น "เทศบาลนครขามใหญ่" โดยยุบเทศบาลตำบลปทุม เพื่อควบรวมเข้ากับองค์การบริหารส่วนตำบลไร่น้อยและเทศบาลตำบลขามใหญ่ อำเภอเมืองอุบลราชธานี จังหวัดอุบลราชธานี เพื่อจัดตั้งเป็นเทศบาลนครขามใหญ่ แต่ได้รับการคัดค้านจากประชาชนในพื้นที่ 
ประวัติ.
ตำบลขามใหญ่ได้รับการจัดตั้งขึ้นเมื่อ พ.ศ. 2462 ครอบคลุมพื้นที่ทางตอนเหนือของเมืองอุบลราชธานี ในช่วงราวปี พ.ศ. 2532 มีจำนวนหมู่บ้านในเขตปกครองทั้งสิ้น 15 หมู่บ้าน ได้แก่ 
ทั้งนี้ พื้นที่ของตำบลขามใหญ่นั้นเป็นพื้นที่ที่รองรับการขยายตัวของตัวเมืองอุบลราชธานี ทำให้มีการตั้งถิ่นฐานของประชาชนเพิ่มขึ้นอย่างมาก จากข้อมูลทะเบียนราษฎร์ของกรมการปกครอง พบว่า ระหว่างปี พ.ศ. 2536 – 2550 ตำบลขามใหญ่มีประชากรเพิ่มมากขึ้นถึงร้อยละ 55 (21,193 คน และ 32,738 คน ในปี พ.ศ. 2536 และ 2550 ตามลำดับ) ผลจากการเพิ่มขึ้นของประชากรนี้ ทำให้มีการจัดตั้งหมู่บ้านใหม่เพิ่มขึ้นอย่างต่อเนื่อง ได้แก่ บ้านนาดูนน้อย บ้านหนองมะเขือ และบ้านนาอุดม ในปี พ.ศ. 2533; บ้านดอนแค และบ้านหัวดูน ในปี พ.ศ. 2542; บ้านโชคเมือง ในปี พ.ศ. 2544; บ้านวนารมย์ และบ้านดงคำอ้อ ในปี พ.ศ. 2545
ขนาดและที่ตั้ง.
ตำบลขามใหญ่ตั้งอยู่ทางทิศเหนือของอำเภอเมืองอุบลราชธานี ระยะทางห่างจากเมืองอุบลราชธานี ประมาณ 3 กิโลเมตร การคมนาคมผ่านถนนสายหลักทางหลวงหมายเลข 212 (ถนนชยางกรู) และ 2050 (อุบลราชธานี – เขมราฐ) มีขนาดพื้นที่ 58 ตารางกิโลเมตร และมีอาณาเขตติดต่อกับองค์การปกครองส่วนท้องถิ่นอื่น ดังนี้
ทิศเหนือ มีอาณาเขตติดต่อกับตำบลหนองขอน และตำบลขี้เหล็ก อำเภอเมืองอุบลราชธานี
ทิศใต้ มีอาณาเขตติดต่อกับตำบลในเมือง อำเภอเมืองอุบลราชธานี
ทิศตะวันออก มีอาณาเขตติดต่อกับตำบลไร่น้อย อำเภอเมืองอุบลราชธานี
ทิศตะวันตก มีอาณาเขตติดต่อกับตำบลแจระแม และตำบลหนองขอน อำเภอเมืองอุบลราชธานี
ชุมชนและประชากร.
ตำบลขามใหญ่ประกอบด้วยหมู่บ้านทั้งสิ้น 22 หมู่บ้าน แบ่งเป็น 26 ชุมชน ประชากร 42,028 คน มีจำนวนครัวเรือนทั้งสิ้น 21,407 ครัวเรือน จำนวนประชากรแยกรายหมู่บ้านและชุมชนย้อนหลัง 10 ปี ดังแสดงในรายการต่อไปนี้
       หมายถึง จำนวนประชากรได้ลดลงเมื่อเทียบกับปีก่อน
ฟัลคอน 9 บล็อค 5

ฟัลคอน 9 บล็อค 5  เป็นจรวดขนาดกลางแบบสองขั้นสู่วงโคจรที่ออกแบบและผลิตในประเทศสหรัฐโดย SpaceX เป็นรุ่นที่ห้าของ Falcon 9 Full Thrust ซึ่งขับเคลื่อนโดยเครื่องยนต์ SpaceX Merlin ซึ่งเผาไหม้ออกซิเจนเหลว (LOX) และน้ำมันก๊าดเกรดจรวด (RP-1)
ในปี พ.ศ. 2560 Falcon 9 Block 5 ประสบความสำเร็จจากการเปลี่ยนแปลงในรุ่น Block 4 การเปลี่ยนแปลงหลักจากบล็อก 3 เป็นบล็อก 5 คือเครื่องยนต์แรงขับที่สูงขึ้นและการปรับปรุงขาลงจอด การเปลี่ยนแปลงเล็ก ๆ น้อย ๆ อื่น ๆ อีกมากมายช่วยปรับปรุงการกู้คืนและการนำกลับมาใช้งานใหม่ของบูสเตอร์ขั้นแรก เพิ่มอัตราการผลิตและเพิ่มประสิทธิภาพการใช้งานซ้ำ บูสเตอร์ Block 5 แต่ละตัวได้รับการออกแบบให้บินได้ 10 ครั้งโดยให้ความสนใจเพียงเล็กน้อยและมากถึง 100 ครั้งเมื่อได้รับการปรับปรุงใหม่ 
เที่ยวบินแรกปล่อยตัวดาวเทียม Bangabandhu-1 เมื่อวันที่ 11 พฤษภาคม พ.ศ. 2561 ภารกิจ CRS-15 ในวันที่ 29 มิถุนายน พ.ศ. 2561 เป็นครั้งสุดท้ายที่รุ่น Block 4 ของ Falcon 9 ถูกปล่อยตัว นี่คือการเปลี่ยนไปใช้รุ่น Block 5 ทั้งหมด
โปเกมอน เดอะมูฟวี่ ตอน โคโค่

โปเกมอน เดอะมูฟวี่ ตอน โคโค่ หรือ โปเกมอน เดอะมูฟวี่ ตอน ความลับของป่าลึก (; โรมาจิ: "Gekijō-ban Pokettomonsutā Koko") เป็นภาพยนตร์โปเกมอนเดอะมูฟวี่ที่ 23 เดอะมูฟวี่นี้กลับมาใช้ในรูปแบบ 2D ดั้งเดิมตลอดทั้งเรื่อง แตกต่างการใช้ในรูปแบบ 3D โดยใช้ CGI animation เรื่อง ความแค้นของมิวทู อีโวลูชัน กำกับโดย เท็ตสึโอะ ยาจิมะ สำหรับโปเกมอนเดอะมูฟวี่ที่ 23 นี้มีการเปลี่ยนผู้กำกับครั้งที่ 2 ออกฉายในโรงภาพยนตร์ในประเทศญี่ปุ่นเมื่อวันที่ 25 ธันวาคม พ.ศ. 2563 เดิมกำหนดฉาย วันที่ 10 กรกฎาคม พ.ศ. 2563 แต่ถูกเลื่อนฉายออกไปเนื่องจาก การระบาดทั่วของโควิด-19 ในประเทศญี่ปุ่น อย่างไรก็ตามได้ฉายนอกประเทศญี่ปุ่นครั้งแรกที่ในประเทศจีนเมื่อวันที่ 10 กันยายน พ.ศ. 2564 และออกฉายในประเทศเกาหลีใต้เมื่อวันที่ 15 กันยายน พ.ศ. 2564 ออกฉายในเน็ตฟลิกซ์ทั่วโลกและส่วนในประเทศไทยมีการเปลี่ยนชื่อภาพยนตร์ฉบับของเน็ตฟลิกซ์ตอนว่า ความลับของป่าลึก เมื่อวันที่ 8 ตุลาคม พ.ศ. 2564 โปเกมอน เดอะมูฟวี่ เป็นครั้งแรกในรอบ 22 ปี เลื่อนวันฉายเดือนกรกฎาคมของทุกปีและไม่มีภาคใหม่ในปี พ.ศ. 2564-2567
เรื่องย่อ.
โคโค่เติบโตมาในพงไพรกับโปเกมอนรักสันโดษอย่างซารู้ด และได้สัมผัสโลกของมนุษย์หลังได้พบกับซาโตชิและพิคาชู ก่อนที่จะค้นพบแผนการร้ายซึ่งอาจนำภัยมาสู่บ้านของเขา!
เพลงประกอบ.
เพลงญี่ปุ่น
 "Koko"  ร้องโดย Taiiku Okazaki
 "I'm Home and Welcome Back"  ร้องโดย Taiiku Okazaki
เพลงอังกฤษ
 "Always Safe" ร้องโดย Cynthia Nabozny
 "No Matter What" ร้องโดย Cynthia Nabozny
เพลงไทย
ไม่มีการใช้เพลงไทย (ใช้เพลงอังกฤษฉบับของเน็ตฟลิกซ์)
รายชื่อประมุขแห่งรัฐและหัวหน้ารัฐบาลสตรีจากการเลือกตั้งหรือแต่งตั้ง

รายนามสตรีซึ่งได้รับการการเลือกตั้งหรือแต่งตั้งเป็นประมุขแห่งรัฐและหัวหน้าคณะรัฐบาลในแต่ละประเทศ
แผนที่.
<templatestyles src="Legend/styles.css" />  หัวหน้ารัฐบาลที่เป็นสตรี
<templatestyles src="Legend/styles.css" />  ประมุขแห่งรัฐที่เป็นสตรี (รวมถึงผู้แทนที่เป็นสตรีขอประมุขแห่งรัฐ คือ ผู้สำเร็จราชการเมืองขึ้นของอังกฤษและผู้แทนจากฝรั่งเศสแห่งอันดอร์รา, ไม่นับรวมกษัตริย์ซึ่งเป็นสตรี)
<templatestyles src="Legend/styles.css" />  <templatestyles src="Legend/styles.css" />  ประมุขและหัวหน้ารัฐบาลที่เป็นสตรี (รวมทั้งผู้แทนสตรีจากประมุขแห่งรัฐ, ไม่นับรวมกษัตริย์ซึ่งเป็นสตรี)
รายนามนายกรัฐมนตรีหญิง.
<templatestyles src="Legend/styles.css" />  แทน หัวหน้ารัฐบาลที่ยังคงดำรงตำแหน่งในปัจจุบัน
<templatestyles src="Legend/styles.css" />  แทน หัวหน้ารัฐบาลของประเทศองค์ประกอบที่ยังคงดำรงตำแหน่งในปัจจุบัน
<templatestyles src="Legend/styles.css" />  แทน หัวหน้ารัฐบาลของประเทศองค์ประกอบที่ดำรงตำแหน่งในอดีต
"ตัวเอียง" แทน หัวหน้ารัฐบาลที่รักษาราชการแทน, อดีตประเทศ หรือประเทศที่ไม่ได้รับการยอมรับ
รายนามประธานาธิบดีหญิง.
<templatestyles src="Legend/styles.css" />  แทน ประมุขแห่งรัฐที่ยังคงดำรงตำแหน่งในปัจจุบัน
"ตัวเอียง" แทน ประมุขแห่งรัฐที่รักษาราชการแทน
เวอร์จิน ไฮเปอร์ลูป

เวอร์จิน ไฮเปอร์ลูป  (เดิมชื่อ Hyperloop Technologies, Hyperloop One และ Virgin Hyperloop One) เป็นบริษัทเทคโนโลยีการขนส่งสัญชาติอเมริกันที่ทำงานเพื่อจำหน่ายแนวคิดเทคโนโลยีความเร็วสูงที่เรียกว่า ไฮเปอร์ลูป (Hyperloop) บริษัทก่อตั้งเมื่อวันที่ 1 มิถุนายน พ.ศ. 2557 และได้รับการปรับโครงสร้างและเปลี่ยนชื่อเมื่อวันที่ 12 ตุลาคม พ.ศ. 2560 ระบบ Hyperloop มีวัตถุประสงค์เพื่อเคลื่อนย้ายผู้โดยสารและ/หรือสินค้าด้วยความเร็วของเครื่องบินโดยมีค่าใช้จ่ายเพียงเศษเสี้ยวของการเดินทางทางอากาศ แนวคิดของการขนส่งแบบ Hyperloop นำเสนอครั้งแรกโดย Robert Goddard ในปี พ.ศ. 2453 รถไฟได้รับการออกแบบให้วิ่งโดยระบบแม่เหล็กในท่อสุญญากาศ เส้นทางที่วางแผนไว้เริ่มจากลอสแองเจลิส แคลิฟอร์เนียไปยังลาสเวกัส เนวาดา
แอปเปิลพาร์ก

แอปเปิลพาร์ก  เป็นสำนักงานใหญ่ของบริษัทแอปเปิล ซึ่งตั้งอยู่เลขที่ 1 ถนนแอปเปิลพาร์ก (One Apple Park Way) ในคูเปอร์ติโน แคลิฟอร์เนีย สหรัฐ เปิดในเดือนเมษายน พ.ศ. 2560 ในขณะที่การก่อสร้างยังอยู่ระหว่างดำเนินการ โดยย้ายมาจากสำนักงานใหญ่เดิมที่ 1 Infinite Loop ซึ่งเปิดให้บริการในปี พ.ศ. 2536 
นอร์แมน ฟอสเตอร์ ได้ออกแบบโครงสร้างของแอปเปลพาร์กให้มีขนาดและรูปร่างวงกลมทำให้โครงสร้างนี้ได้รับฉายาว่า “the spaceship" 
แอปเปิลพาร์ก ตั้งอยู่บนพื้นที่ชานเมือง 175 เอเคอร์ (71 เฮกตาร์) มีพนักงานมากกว่า 12,000 คนในอาคารทรงกลมสี่ชั้นตรงกลาง ซึ่งมีพื้นที่ประมาณ 2,800,000 ตารางฟุต (260,000 ตารางเมตร) สตีฟ จ็อบส์ ผู้ร่วมก่อตั้งของ Apple ต้องการให้ศูนย์ดูไม่เหมือนสวนสำนักงานและเป็นเหมือนที่หลบภัยธรรมชาติมากกว่า 80% ของสถานที่ประกอบด้วยพื้นที่สีเขียวที่ปลูกด้วยต้นไม้ทนแล้งและพืชพื้นเมืองในพื้นที่คูเปอร์ติโนและลานตรงกลางของอาคารหลักมีสระน้ำประดิษฐ์
ฮูด (ซูเราะฮ์)

ฮูด  เป็นบทที่ 11 (ซูเราะฮ์)ของอัลกุรอานที่มี 123 โองการ ("อายะฮ์") ซึ่งกล่าวถึงนบีฮูด โดยเป็นหนึ่ง "ซูเราะฮ์มักกะฮ์" ช่วงแรก และเอกสารที่เขียนด้วยมือแห่งซานามีส่วน ซูเราะฮ์ที่ 11:105-112 เขียนไว้ในนี้ด้วย
สำนักงานข้าหลวงใหญ่สิทธิมนุษยชนแห่งสหประชาชาติ

สำนักงานข้าหลวงใหญ่สิทธิมนุษยชนแห่งสหประชาชาติ  เป็นแผนกหนึ่งของสำนักเลขาธิการสหประชาชาติซึ่งทำงานเพื่อส่งเสริมและคุ้มครองสิทธิมนุษยชนซึ่งได้รับประกันภายใต้กฎหมายระหว่างประเทศและโทษที่กำหนดในปฏิญญาสากลว่าด้วยสิทธิมนุษยชน ค.ศ. 1948 สำนักงานฯ ก่อตังขึ้นโดยสมัชชาสหประชาชาติในวันที่ 20 ธันวาคม ค.ศ. 1993
สำนักงานฯ มีข้าหลวงใหญ่สิทธิมนุษยชนแห่งสหประชาชาติเป็นหัวหน้า ซึ่งทำหน้าที่ประสานงานกิจกรรมด้านสิทธิมนุษยชนในระบบยูเอ็น และเป็นสำนักเลขาธิการของสภาสิทธิมนุษยชนในเจนีวา ประเทศสวิสเซอร์แลนด์ 
ในปี 2561–62 แผนกฯ ได้รับงบประมาณ 201.6 ล้านดอลลาร์สหรัฐ (3.7% ของงบประมาณประจำยูเอ็น) และมีพนักงานประมาณ 1,300 คนในเจนีวาและนครนิวยอร์ก เป็นสมาชิกโดยตำแหน่งของคณะกรรมการกลุ่มพัฒนาสหประชาชาติ
วัลคีเรียโครนิเคิล (วิดีโอเกม)

วัลคีเรียโครนิเคิล  เป็นวิดีโอเกมแนวเล่นตามบทบาทเชิงกลยุทธ์ พัฒนาและจัดจำหน่ายโดยเซกา วางจำหน่ายบนเครื่องเพลย์สเตชัน 3 ในปี 2008 ตัวเกมเวอร์ชันเปิดตัวเมื่อวันที่ 11 พฤศจิกายน 2014 เวอร์ชันรีมาสเตอร์สำหรับเครื่องเพลย์สเตชัน 4 วางจำหน่ายในญี่ปุ่นในวันที่ 10 กุมภาพันธ์ 2016 และวางจำหน่ายในโซนตะวันตกในวันที่ 17 พฤษภาคม 2016 ตัวเกมวางจำหน่ายแบบดิจิทัลสำหรับนินเท็นโด สวิตช์ในวันที่ 27 กันยายน 2018 ในญี่ปุ่น และวันที 16 ตุลาคม 2018 ในอเมริกาเหนือและยุโรป โดยเวอร์ชันที่ใหม่กว่าได้เพิ่มเนื้อหาที่ดาวน์โหลดได้ที่เคยวางจำหน่ายก่อนหน้านี้ด้วย
"วัลคีเรียโครนิเคิล" ได้รับรางวัลมากมายจากสื่อวิดีโอเกมที่มีชื่อเสียงมากมาย ความสำเร็จของเกมนี้ทำให้เกิดแฟรนไชส์สื่อซึ่งรวมถึงมังงะและอนิเมะหลายเรื่อง และมีสองเกมภาคต่อได้วางจำหน่ายบนเครื่องเพลย์สเตชันพอร์เทเบิลคือ "วัลคีเรียโครนิเคิล II" ในปี 2010 และ "วัลคีเรียโครนิเคิล III" ในปี 2011 เกมภาคแยก "วัลคีเรียเรโวลูชัน" วางจำหน่ายวันที่ 19 มกราคม 2017 บนเพลย์สเตชัน 4 เพลย์สเตชัน วิตา และเอกซ์บอกซ์วัน และเกมที่สี่ "วัลคีเรียโครนิเคิล 4" วางจำหน่ายในปี 2018 สำหรับเพลย์สเตชัน 4 เอกซ์บอกซ์วัน และไมโครซอฟท์ วินโดวส์
ปอร์ฟิริโอ ดิอัซ

โฆเซ เด ลา กรุซ ปอร์ฟิริโอ ดิอัซ โมริ (15 กันยายน ค.ศ. 1830 – 2 กรกฎาคม ค.ศ. 1915) เป็นนายพลและนักการเมืองชาวเม็กซิโกซึ่งดำรงตำแหน่งประธานาธิบดีเม็กซิโก 7 สมัย รวม 31 ปี ตั้งแต่วันที่ 17 กุมภาพันธ์ ค.ศ. 1877 ถึงวันที่ 1 ธันวาคม ค.ศ. 1880 และตั้งแต่วันที่ 1 ธันวาคม ค.ศ. 1884 ถึง 25 พฤษภาคม ค.ศ. 1911 มักเรียกช่วงเวลาที่เขาดำรงตำแหน่งประธานาธิบดีว่า "ปอร์ฟิเรียโต" 
ในฐานะทหารผ่านศึกจากสงครามการปฏิรูป (ค.ศ. 1858–1860) และการแทรกแซงของฝรั่งเศสในเม็กซิโก (ค.ศ. 1862–1867) ดิอัซได้ก้าวขึ้นสู่ตำแหน่งนายพล นำกองทัพสาธารณรัฐเข้าต่อต้านการปกครองของจักรพรรดิมัคซีมีลีอานที่ฝรั่งเศสสนับสนุน ต่อมาเขาได้ก่อการกำเริบต่อต้านประธานาธิบดีเบนิโต ฆัวเรซ และเซบัสเตียน เลร์โด เด เตฆาดา ด้วยหลักการที่ไม่ให้มีการเลือกตั้งกลับเข้ามาเป็นประธานาธิบดีอีกสมัย ดิอัซประสบความสำเร็จในการยึดอำนาจและขับไล่เลร์โดในรัฐประหาร ค.ศ. 1876 ด้วยความช่วยเหลือจากผู้สนับสนุนทางการเมืองของเขา และดิอัซได้รับการเลือกตั้งใน ค.ศ. 1877 จากนั้นใน ค.ศ. 1880 เขาก้าวลงจากตำแหน่งและมานูเอล กอนซาเลซ โฟลเรส ซึ่งเป็นพันธมิตรทางการเมืองของเขาได้รับเลือกตั้งเป็นประธานาธิบดีโดยดำรงตำแหน่งระหว่าง ค.ศ. 1880–1884 ใน ค.ศ. 1884 ดิอัซละทิ้งแนวคิดที่จะไม่ให้มีการเลือกตั้งกลับเข้ามาเป็นประธานาธิบดี และอยู่ในตำแหน่งต่อเนื่องกันจนถึง ค.ศ. 1911 
ดิอัซเป็นหนึ่งในบุคคลที่เป็นประเด็นโต้แย้งในประวัติศาสตร์เม็กซิโก ระบอบการปกครองของเขาทำให้เกิด "ระเบียบและความก้าวหน้า" โดยยุติความปั่นป่วนทางการเมืองและส่งเสริมการพัฒนาเศรษฐกิจ ดิอัซและพันธมิตรของเขารวมกันเป็นกลุ่มนักวิชาการสาขาวิทยาศาสตร์และเทคโนโลยีที่รู้จักกันในชื่อ "ซิเอนติฟิโก" ("นักวิทยาศาสตร์") นโยบายเศรษฐกิจของเขาส่วนใหญ่เอื้อประโยชน์ต่อพันธมิตรเช่นเดียวกับนักลงทุนต่างชาติ และช่วยให้เจ้าของที่ดินการเกษตรขนาดใหญ่เพียงไม่กี่รายซึ่งร่ำรวยอยู่แล้วได้รับที่ดินมหาศาล ทำให้ชาวชนบทไม่สามารถหาเลี้ยงชีพได้ ในปีหลัง ๆ นโยบายเหล่านี้ไม่ได้รับความนิยมเนื่องมาจากการกดขี่พลเมืองและความขัดแย้งทางการเมือง ตลอดจนการทักท้วงจากแรงงานและชาวไร่ชาวนาซึ่งเป็นกลุ่มที่ไม่ได้รับส่วนแบ่งจากความเจริญรุ่งเรืองของเม็กซิโก
แม้ว่าดิอัซจะประกาศสนับสนุนการกลับคืนสู่ประชาธิปไตยและประกาศจะไม่ลงสมัครรับเลือกตั้งเป็นประธานาธิบดีอีกสมัยในแถลงการณ์สาธารณะเมื่อ ค.ศ. 1908 แต่เขาก็กลับคำและลงสมัครอีกครั้งใน ค.ศ. 1910 ความล้มเหลวของดิอัซในการหาผู้สืบทอดตำแหน่งประธานาธิบดี (ขณะนั้นเขามีอายุ 80 ปีแล้ว) ส่งผลให้เกิดวิกฤตการณ์ทางการเมืองระหว่างกลุ่ม "ซิเอนติฟิโก" กับกลุ่มผู้สนับสนุนนายพลเบร์นาร์โด เรเยส ซึ่งเป็นพันธมิตรกับทหารและภูมิภาครอบนอกของเม็กซิโก หลังจากที่ดิอัซประกาศตนเองเป็นผู้ชนะการเลือกตั้งเป็นประธานาธิบดีสมัยที่แปดใน ค.ศ. 1910 ฟรันซิสโก อี. มาเดโร ผู้สมัครรับเลือกตั้งฝ่ายตรงข้ามซึ่งเป็นเจ้าของที่ดินผู้มั่งคั่งได้ออกแผนซานลุยส์โปโตซีซึ่งเรียกร้องให้มีการก่อความไม่สงบโดยใช้อาวุธต่อดิอัซ นำไปสู่การปะทุของการปฏิวัติเม็กซิโก หลังจากกองทัพบกสหพันธรัฐประสบความพ่ายแพ้ทางทหารหลายครั้งต่อกองกำลังที่สนับสนุนมาเดโร ดิอัซก็ถูกบังคับให้ลาออกในเดือนพฤษภาคม ค.ศ. 1911 และลี้ภัยไปอยู่ปารีสที่ซึ่งเขาเสียชีวิตในอีกสี่ปีต่อมา
คูนิโอะ นากามูระ

คูนิโอะ นากามูระ (24 พฤศจิกายน 1943 – 14 ตุลาคม 2020) เป็นนักการเมืองประเทศปาเลา ซึ่งดำรงตำแหน่งเป็นประธานาธิบดีปาเลาระหว่างปี 1993–2001 โดยก่อนหน้านี้เขาเคยดำรงตำแหน่งรองประธานาธิบดีปาเลาระหว่างปี 1989–1993 ภายใต้งีรัตเก็ล เอ็ตปีสัน
ภูมิหลังและปฐมวัย.
นากามูระเป็นบุตรชายของผู้ย้ายถิ่นชาวญี่ปุ่นจากจังหวัดอิเสะและบุตรสาวของชนชั้นนำชาวปาเลา เขาศึกษาอยู่ในชั้นปีที่ 2 ของโรงเรียนประถมศึกษาเมื่อสิ้นสุดสงครามโลกครั้งที่สองจากการยอมจำนนของญี่ปุ่น เขาสำเร็จการศึกษาระดับไฮสกูลในช่วงที่ปาเลาอยู่ภายใต้การยึดครองของสหรัฐ และเข้าศึกษาต่อที่มหาวิทยาลัยฮาวาย
ชีวิตการเมือง.
นากามูระเข้าสู่วงการการเมืองเมื่อมีอายุ 28 ปี และกลายเป็นบุคคลที่มีอายุน้อยที่สุดที่ได้รับเลือกตั้งเข้าสู่สภาคองเกรสไมโครนีเซีย ต่อมาเขาดำรงตำแหน่งเป็นรองประธานาธิบดีปาเลาตั้งแต่มกราคม 1989 ถึง มกราคม 1993 จากนั้นในการเลือกตั้งทั่วไปปาเลา ค.ศ. 1992 เขาลงสมัครรับเลือกตั้งเป็นประธานาธิบดีปาเลา และได้รับการเลือกตั้ง โดยชนะงีรัตเก็ล เอ็ตปีสัน ประธานาธิบดีคนก่อนหน้า และจอห์นสัน โตรีบีอง เมื่อหมดวาระสมัยแรก เขาได้รับการเลือกตั้งกลับมาอีกครั้งจากผลการเลือกตั้งทั่วไปปาเลา ค.ศ. 1996 ด้วยการเอาชนะยูตากะ กิบบันส์ อย่างไรก็ตามเมื่อเขาหมดวาระในสมัยที่ 2 เขาไม่ได้ลงสมัครรับเลือกตั้งอีก แต่ให้การสนับสนุนรองประธานาธิบดีทอมมี เรเมเงเซา ซึ่งก็สามารถเอาชนะปีเตอร์ ซูกิยามะได้ในที่สุด
จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดสงขลา พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 8 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดสงขลา).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:69.74%; overflow:hidden">  </td>
<td colspan="2" style="padding-left:0.4em;padding-right:0.4em" align="right">69.74%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:20.54%; overflow:hidden">  </td>
<td colspan="2" style="padding-left:0.4em;padding-right:0.4em" align="right">20.54%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">9.73%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสงขลา
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอหาดใหญ่ (เฉพาะตำบลคลองแห ตำบลหาดใหญ่ ตำบลคลองอูตะเภา ตำบลควนลัง และตำบลฉลุง)
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอหาดใหญ่ (เฉพาะตำบลคูเต่า ตำบลน้ำน้อย ตำบลทุ่งใหญ่ ตำบลท่าข้าม ตำบลคอหงส์ ตำบลบ้านพรุ และตำบลพะตง)
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอระโนด อำเภอกระแสสินธุ์ และอำเภอสทิงพระ
เขตเลือกตั้งที่ 5.
เขตการเลือกตั้งที่ 5 ประกอบด้วยอำเภอสิงหนคร อำเภอควนเนียง อำเภอบางกล่ำ และอำเภอรัตภูมิ (เฉพาะตำบลควนรู และตำบลคูหาใต้)
เขตเลือกตั้งที่ 6.
เขตการเลือกตั้งที่ 6 ประกอบด้วยอำเภอรัตภูมิ (ยกเว้นตำบลควนรู และตำบลคูหาใต้) อำเภอหาดใหญ่ (เฉพาะตำบลทุ่งตำเสา) อำเภอคลองหอยโข่ง และอำเภอสะเดา (ยกเว้นตำบลสำนักแต้ว ตำบลปริก และตำบลสำนักขาม)
เขตเลือกตั้งที่ 7.
เขตการเลือกตั้งที่ 7 ประกอบด้วยอำเภอสะเดา (เฉพาะตำบลสำนักแต้ว ตำบลปริก และตำบลสำนักขาม) อำเภอนาทวี อำเภอสะบ้าย้อย และอำเภอเทพา (เฉพาะตำบลลำไพล)
เขตเลือกตั้งที่ 8.
เขตการเลือกตั้งที่ 8 ประกอบด้วยอำเภอนาหม่อม อำเภอจะนะ และอำเภอเทพา (ยกเว้นตำบลลำไพล)
จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดตราด พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 5.
กลุ่มจังหวัดที่ 5 ประกอบไปด้วยจังหวัดนครราชสีมา จังหวัดนครนายก จังหวัดปราจีนบุรี จังหวัดสระแก้ว จังหวัดฉะเชิงเทรา จังหวัดชลบุรี จังหวัดระยอง จังหวัดจันทบุรี จังหวัดตราด และจังหวัดปทุมธานี
ผู้สมัครได้รับการเลือกตั้งในกลุ่มจังหวัดที่ 5.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 5 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดตราดทั้งจังหวัด
การแข่งใหม่

การแข่งใหม่  คือการแข่งขัน ในกีฬาแต่ละประเภท ที่มีคะแนนเท่ากัน ในช่วงหลังต่อเวลาพิเศษ ในนัดแรกให้แข่งใหม่อีกรอบนัดสอง หากคะแนนเท่ากันอีก (ให้โยนเหรียญเสี่ยงทายในกฎรูปแบบเก่า) ซึ่งไม่เป็นธรรมต่อผู้พ่ายแพ้ แต่ก็ได้ยกเลิกกฎนี้ไปแล้ว นับตั้งแต่ได้เปลี่ยนกฎใหม่เป็นการดวลลูกโทษ ในปี ค.ศ. 1970 (ฟุตบอล) เพื่อให้มีความยุติธรรมต่อทุกฝ่าย หลังจากนั้นทุกๆ กีฬาก็เริ่มทำตามแบบในแต่ละกติกาของการแข่งขันกีฬานั้นๆ แต่การแข่งใหม่ก็ยังใช้อยู่จนถึงปัจจุบัน
สมเกียรติ พ่วงทรัพย์

พลตำรวจโท สมเกียรติ พ่วงทรัพย์ เป็นตำรวจไทยที่มีชื่อเสียงจากการติดตามคดีตี๋ใหญ่เป็นเวลาหลายปี นอกจากนี้ เขายังเป็นนักเขียน รวมถึงเป็นแกนนำพันธมิตรประชาชนเพื่อประชาธิปไตยภาคเหนือตอนบนและจังหวัดลำปาง
การศึกษา.
โรงเรียนนายร้อยตำรวจ (นรต.รุ่นที่ 16) พ.ศ. 2505
ปริญญาโท สาขาพัฒนาสังคม มหาวิทยาลัยเกษตรศาสตร์ พ.ศ. 2524
ประวัติ.
เมื่อครั้งศึกษาโรงเรียนนายร้อยตำรวจปีสุดท้าย สมเกียรติได้มีโอกาสฝึกงานที่สถานีตํารวจนครบาลสําราญราษฎร์ โดยได้รับมอบหมายให้จับกุมโสเภณี แต่ไม่สามารถจับได้เลยในขณะนั้น กระทั่งก่อนรับตําแหน่งผู้บังคับหมวดสถานีตำรวจภูธรเมืองสกลนคร เขาได้ไปจับกุมโสเภณี ณ สถานที่เดิมที่สารวัตรปราบปรามเคยสั่งให้ไปจับ ซึ่งครั้งนี้เขาสามารถจับกุมได้กว่า 10 คน และสมเกียรติได้เรียนรู้ว่าไม่ว่าประเทศใดในโลก อาชีพโสเภณีจะไม่มีวันหมดไป รวมถึงเรียนรู้งานของตำรวจอีกหลายอย่าง ได้รับพระราชทานยศ ร้อยตำรวจตรี เมื่อวันที่ 1 ตุลาคม 2506 รุ่นเดียวกับพลตำรวจเอกยงยุทธ เทพจำนงค์ อดีตผู้ช่วยผู้บัญชาการตำรวจแห่งชาติ อดีต ส.ส. แบบบัญชีรายชื่อ และอดีตหัวหน้าพรรคประชานิยม
ประมาณปี พ.ศ. 2510 สมเกียรติได้เลื่อนยศเป็นร้อยตำรวจโท โดยได้รับการแต่งตั้งเป็นผู้บังคับหมวดสถานีตำรวจภูธรบ้านไผ่ จังหวัดขอนแก่น และพบการซื้อเสียงของกำนันในตำบลที่เขาประจำการ ตลอดจนความอยุติธรรมในการจับกุมการพนันของผู้ต้องหาที่มีฐานะ
สมเกียรติ พ่วงทรัพย์ ได้รับมอบหมายให้ดูแลคดีสำคัญหลายคดี รวมถึงเป็นผู้นำตำรวจในการตามล่าตี๋ใหญ่ ซึ่งนับเป็นคดีที่มีชื่อเสียงอย่างมาก โดยคดีนี้มีตำรวจที่ทำงานด้วยกันถูกยิงเสียชีวิต ก่อนจบคดีจากการเสียชีวิตของตี๋ใหญ่
นอกจากนี้ สมเกียรติยังเป็นผู้สอนวิชาความรู้ด้านการสืบสวนสอบสวนแก่มหาวิทยาลัยเอกชนหลายแห่ง
การเมือง.
พ.ศ. 2543 พลตำรวจโท สมเกียรติ พ่วงทรัพย์ เป็นผู้สมัครรับเลือกตั้งสมาชิกสภาผู้แทนราษฎรแบบแบ่งเขตจังหวัดลำปาง จากพรรคประชาธิปัตย์ แต่สอบไม่ผ่านการสมัครทั้งสมาชิกวุฒิสภาและสมาชิกสภาผู้แทนราษฎร เนื่องด้วยมีการซื้อเสียงกันมากในพื้นที่ ซึ่งภายหลัง เขาได้เป็นหนึ่งในแกนนำพันธมิตรประชาชนเพื่อประชาธิปไตยภาคเหนือตอนบนและจังหวัดลำปาง โดยได้รับมอบหมายให้เป็นผู้ประสานงานตำรวจที่ต้องการเข้าร่วมขบวนการพันธมิตรประชาชนเพื่อประชาธิปไตย ทั้งในประจำการและนอกประจำการ
สิ่งสืบทอด.
สมเกียรติ พ่วงทรัพย์ ได้จัดตั้งศูนย์ปราบมือปืน ที่สถานีตํารวจนครบาลประชาชื่น โดยให้วิชัย สังข์ประไพ (เจ้าของฉายา "มือปราบหูดำ") เป็นคณะทำงานเรื่องการสอบสวน
เรื่องราวจากแฟ้มคดีของพลตำรวจโท สมเกียรติ พ่วงทรัพย์ ได้รับการนำมาร้อยเรียงเป็นนิยายอาชญากรรมเรื่อง"ตี๋ใหญ่ โจรระห่ำเมือง" เรียบเรียงโดยโรจนา นาเจริญ
คนประกอบผี

The Collector คนประกอบผี เป็นละครชุด ในโครงการพิเศษของแอปพลิเคชัน ไลน์ทีวี โดยบริษัท ไลน์ คอมพานี (ประเทศไทย) จำกัด ผลิตโดย ภาพดีทวีสุข สร้างเรื่องและเขียนบทโดย เอกสิทธิ์ ไทยรัตน์ และวาสุเทพ เกตุเพ็ชร์ โดยเป็นเรื่องราวคดีฆาตกรรมหั่นศพปริศนา และคดีคนหายที่เกิดขึ้นพร้อม ๆ กัน และยังรอวันไขคำตอบ ออกอากาศให้ชมทุกวันพุธเวลา 20.00 น. ทางแอปพลิเคชัน ไลน์ทีวี เริ่มออกอากาศ วันพุธที่ 7 กุมภาพันธ์ พ.ศ. 2561 
การผลิต.
The Collector คนประกอบผี เป็นผลงานการผลิตของภาพดีทวีสุข สตูดิโอรายการโทรทัศน์ในเครือจีดีเอช ห้าห้าเก้า โดยเกิดขึ้นจากไอเดียของ เอก เอกสิทธิ์ ไทยรัตน์ นักวาดการ์ตูนและผู้กำกับภาพยนตร์ในเครือจีดีเอช ที่มีไอเดียในการนำเสนอปีศาจที่มีชื่อว่า "The Collector" ซึ่งเป็นปีศาจแนวใหม่ที่เน้นการฆ่าคน พอได้ไอเดียโดยสังเขปบวกกับภาพดีทวีสุขได้รับข้อเสนอในการพัฒนาซีรีส์จาก ไลน์ ประเทศไทย ทางทีมผู้สร้างจึงได้พัฒนาซีรีส์เรื่องนี้ขึ้น
เดิมทีซีรีส์เรื่องดังกล่าวมีความยาวเพียง 30-40 นาที ต่อตอน แต่เพื่อความรวบรัดในการนำเสนอ ภาพดีทวีสุข จึงได้ร่วมมือกับ สวัสดีทวีสุข ในการพัฒนาซีรีส์เรื่องนี้ให้กลายเป็นภาพยนตร์ยาวในชื่อ The Collector คนประกอบผี Movie Version ซึ่งมีกำหนดฉายที่โรงภาพยนตร์พารากอน ซีนีเพล็กซ์ ในวันที่ 15 มีนาคม พ.ศ. 2561 เพียงวันเดียวและรอบเดียวเท่านั้น
เรื่องย่อ.
ข่าวการค้นพบชิ้นส่วนศพแขนซ้ายปริศนากลายเป็นสิ่งที่คนกำลังให้ความสนใจ ชิ้นส่วนศพที่ไม่รู้ว่าเป็นใคร ไม่รู้ที่มา ไม่รู้สาเหตุการตาย แต่สำหรับ ปาย (ณัฐรัตน์ นพรัตยาภรณ์) ตั้งแต่เขาได้พบชิ้นส่วนศพนั้นก็มีเหตุการณ์แปลกๆ เกิดขึ้นกับเขา บางครั้งเขารู้สึกว่าเขาไม่ได้อยู่คนเดียวในห้อง เริ่มเห็นภาพหลอนของชิ้นส่วนศพ รวมไปถึงการเห็นผู้หญิงคนหนึ่งในห้องหายตัวไปต่อหน้าต่อตา เรื่องที่เกิดขึ้นทำให้เขาเริ่มสงสัยว่าชิ้นส่วนศพปริศนาอาจจะเกี่ยวข้องกับตัวเขา และเมื่อเขาเริ่มค้นหาความจริง เขาก็พบว่าชิ้นส่วนศพนั้นอาจจะเกี่ยวข้องกับ วิรินทร์ (ชนม์ทิดา อัศวเหม) แฟนเก่าที่เลิกกันไป ซึ่งเป็นผู้หญิงที่เขารักมากที่สุด
ถนนพระสุเมรุ

ถนนพระสุเมรุ (อักษรโรมัน: Thanon Phra Sumen) เป็นถนนสายหนึ่งในพื้นที่แขวงชนะสงคราม แขวงตลาดยอดและแขวงบวรนิเวศ เขตพระนคร กรุงเทพมหานคร โดยชื่อถนนมาจากป้อมพระสุเมรุ ป้อมปราการป้องกันพระนครป้อมแรกรอบเกาะรัตนโกสินทร์ ซึ่งเป็นจุดเริ่มต้น เป็นถนนสายสั้น ๆ ที่มีจุดเริ่มต้นที่บริเวณข้างป้อมพระสุเมรุ ซึ่งเป็นจุดสิ้นสุดของถนนพระอาทิตย์ ในย่านบางลำพู ทอดผ่านแยกบางลำพู ซึ่งเป็นจุดตัดกับถนนจักรพงษ์และถนนสามเสน จากนั้นทอดผ่านวงเวียนสิบสามห้างเลียบไปกับวัดบวรนิเวศวิหาร ไปยังแยกสะพานวันชาติ อันเป็นจุดตัดกับถนนดินสอและถนนประชาธิปไตย จากนั้นเป็นเส้นทางโค้งไปสิ้นสุดลงที่แยกป้อมมหากาฬ อันเป็นจุดตัดกับถนนราชดำเนินกลาง บริเวณป้อมมหากาฬ และเชิงสะพานผ่านฟ้าลีลาศ
บริเวณถนนพระสุเมรุ เป็นที่ตั้งของร้านอาหาร, ร้านกาแฟ และร้านหนังสือต่าง ๆ เหมือนกับถนนพระอาทิตย์ที่อยู่ใกล้กัน โดยร้านค้าและอาคารบ้านเรือนบางส่วนยังคงเป็นอาคารเก่าแก่ที่สร้างด้วยสถาปัยกรรมแบบโคโลเนียล รวมถึงยังคงเหลือซากกำแพงพระนครและป้อมปราการรอบพระนคร อันได้แก่ วังริมป้อมพระสุเมรุ และป้อมยุคนธร ป้อมสุดท้ายของเกาะรัตนโกสินทร์
ออริคโตโดรมีอุส

ออริคโตโดรมีอุส  เป็นสกุลของไดโนเสาร์ออร์นิโทรพอดตัวเล็ก. อาศัยอยู่ในยุคครีเทเชียส ประมาณ 95 ล้านปีก่อน
รายละเอียด.
ออริคโตโดรมีอุส มีแขนเหมือนกับตุ่น, อีคิดนา และวอมแบต แต่วิ่งเร็วเหมือนกับaardwolves, หนูตะเภา, ไฮยีน่า และกระต่าย. อาศัยอยู่ในหลุม
การแบ่งประเภท.
"ออริคโตโดรมีอุส" มีความใกล้ชิดกับฮิปซิโลโฟดอน เช่น "Orodromeus" และ "Zephyrosaurus"
ชีววิทยา.
เนื่องจากเป็นฮิปซิโลโฟดอน ออริคโตโดรมีอุสจึงมีตัวเล็ก, เป็นสัตว์กินพืช. ชื่อ "Oryctodromeus cubicularis" แปลว่า "นักขุดแห่งถ้ำ" ในการอ้างอิงถึงวิถีชีวิตของมัน. ออริคโตโดรมีอุสวัยผู้ใหญ่มีความยาว มีน้ำหนักประมาณ 22-32 กิโลกรัม (50-70) วัยเจริญพันธุ์มีขนาดประมาณ .
ที่อยู่อาศัย.
ออริคโตโดรมีอุสอาศัยอยู่ในหลุมที่มียาวประมาณ  และกว้าง . ลักษณะหลุมดูเหมือนกับหลุมที่ไฮยีน่าและนกพัฟฟินทำ. ในหลุมปกคลุมไปด้วยทราย และในหินทรายนี้มีหินโคลนและดินโคลนอยู่รอบๆหลุม.
ผู้เล่นในฟุตบอลชิงถ้วยพระราชทานคิงส์คัพ ครั้งที่ 46

ฟุตบอลชิงถ้วยพระราชทานคิงส์คัพ ครั้งที่ 46 เป็นการแข่งขันฟุตบอลที่จัดขึ้นที่ประเทศไทยระหว่างวันที่ 22 ถึง 25 มีนาคม พ.ศ. 2561 โดยทีมชาติทั้ง 4 ทีมจะต้องส่งรายชื่อผู้เล่น 23 คน
ผู้เล่นที่มีเครื่องหมาย (c) คือผู้เล่นที่รับหน้าที่เป็นกัปตันของทีมชาตินั้น ๆ จำนวนการลงเล่นเริ่มนับจนถึงวันแข่งขัน รวมไปถึงทุกการแข่งขันกระชับมิตรที่รับรองโดยฟีฟ่า และอายุของผู้เล่นคืออายุที่นับจากวันเปิดการแข่งขัน
กาบอง.
ผู้ฝึกสอน: โคเซ อันโตเนียว กามาโช
รายชื่อผู้เล่น 27 คนที่ถูกเรียกตัวเพื่อลงแข่งขันฟุตบอลชิงถ้วยพระราชทานคิงส์คัพ<br>"ข้อมูลการลงเล่นและการทำประตูนับถึงวันที่ 15 พฤศจิกายน พ.ศ. 2560 หลังจากการพบกับ บอตสวานา"
สโลวาเกีย.
ผู้ฝึกสอน: ยาน กอซาก
รายชื่อผู้เล่น 23 คนที่ถูกเรียกตัวเพื่อลงแข่งขันฟุตบอลชิงถ้วยพระราชทานคิงส์คัพ<br>"ข้อมูลการลงเล่นและการทำประตูนับถึงวันที่ 14 พฤศจิกายน พ.ศ. 2560 หลังจากการพบกับ นอร์เวย์"
ไทย.
ผู้ฝึกสอน: มิลอวัน ราเยวัตส์
ไทยประกาศรายชื่อผู้เล่น 23 คนเพื่อลงแข่งขันฟุตบอลชิงถ้วยพระราชทานคิงส์คัพ เมื่อวันที่ 8 มีนาคม<br>"ข้อมูลการลงเล่นและการทำประตูนับถึงวันที่ 8 ตุลาคม พ.ศ. 2560 หลังจากการพบกับ   เคนยา"
สหรัฐอาหรับเอมิเรตส์.
ผู้ฝึกสอน: อัลแบร์โต ซัคเคโรนี
รายชื่อผู้เล่น 21 คนที่ถูกเรียกตัวเพื่อลงแข่งขันฟุตบอลชิงถ้วยพระราชทานคิงส์คัพ
แชฟท์ ชื่อนี้มีไว้ล้างพันธุ์เจ้าพ่อ

แชฟท์ ชื่อนี้มีไว้ล้างพันธุ์เจ้าพ่อ เป็นภาพยนตร์แอคชั่นทริลเลอร์ ที่ออกฉายในปี ค.ศ. 2000 กำกับโดย จอห์น ซิงเกิลตัน นำแสดงโดย ซามูเอล แอล แจ๊คสัน, วาเนสซ่า แอล. วิลเลียม, เจฟฟรีย์ ไรท์, คริสเตียน เบล, แดน เฮดายา, บัสตา รีห์มส, โทนี่ โคลเลตต์ และ ริชาร์ด ราวทรี ภาพยนตร์เรื่องนี้ไม่เกี่ยวข้องกับ ภาพยนตร์ชื่อเดียวกันเมื่อปี 1971 แต่ดูค่อนข้างจะเป็นภาคต่อมากกว่า
เนื้อเรื่องย่อ.
จอห์น แชฟท์ ตำรวจนักสืบแห่งมหานครนิวยอร์ก ถูกมอบหมายให้สืบคดีอาชญากรรม ซึ่งแชฟท์ได้สืบรู้ว่า ฆาตกรคือนักศึกษาหัวรุนแรง วอลเตอร์ เวด ลูกชายของนักธุรกิจระดับเจ้าพ่อ ด้วยอิทธิพลคับฟ้า ทำให้วอลเตอร์ได้รับอนุญาตให้ประกันตัว และหลบหนีไปเก็บตัวอยู่ที่สวิส ผ่านไป 2 ปี แชฟท์ก็ตามล่าเขาจนได้ และเป็นอีกครั้งที่วอลเตอร์ได้รับการประกันตัวเช่นเคย แชฟท์ถึงกับหมดศรัทธาในอาชีพ โชคชะตาพาให้วอลเตอร์พบกับ พีเพิลส์ เฮอร์นานเดซ หัวหน้าแก็งมาเฟียยาเสพติดโดมินิกัน ที่อยากแก้แค้นแชฟท์ ที่ทำให้เขาต้องอับอายในถิ่นที่เขาคุมอยู่ นอกจากนี้ ยังมีเพื่อนตำรวจเลวสองคนของแชฟท์ คือ แจ็ค โรเซลลี และ จิมมี โกรวิทช์ แบ็คอัพของแชฟท์ มีเพียงเพื่อนสนิทสุดสองคนคือ คาร์เมน เพื่อนร่วมงานที่กรมตำรวจ และคู่หูชาญฉลาดอย่าง ราซาน ขณะเดียวกัน แชฟท์ก็ต้องติดตาม ไดแอน พัลเมียรี พยานการฆาตกรรมรายหนึ่ง ซึ่งสามารถทำให้ศัตรูของเขาไปจากเขาได้สิ้นซาก แม้แต่นักฆ่าที่โหดที่สุดที่มาตามล่าเขา แชฟท์จะทำอย่างไร เมื่อฆาตกรผู้ทรงอิทธิพลร่วมมือกับมาเฟีย วางแผนกำจัดเขาให้พ้นทาง
พระนางสิริราชเทวี

พระนางสิริราชเทวี ([θìɹḭ jàza̰ dèwì]) พระมเหสีตำหนักเหนือของ พระเจ้านันทบุเรง แห่ง ราชวงศ์ตองอู ของพม่าจาก ค.ศ. 1583 ถึง 1599 พระนางเป็นพระธิดาองค์เล็กของ มังฆ้องที่ 2 แห่งตองอู อุปราชแห่งเมืองตองอูโดยพระนางพร้อมกับพระพี่นางอีก 2 พระองค์คือ มีนพยู และ มีนทเว เข้าพิธีอภิเษกกับพระญาติชั้นที่ 1 นันทบุเรง เมื่อ ค.ศ. 1583 ทำให้พระนางได้เป็นพระมเหสีตำหนักเหนือ
รายพระนามและชื่อประมุขแห่งรัฐเม็กซิโก

นี่คือรายนามประมุขแห่งรัฐเม็กซิโกตั้งแต่การสถาปนาจักรวรรดิเม็กซิโกเมื่อปี ค.ศ. 1822 ถึงสหรัฐเม็กซิโกในปัจจุบัน
จักรวรรดิเม็กซิโกที่ 1 (1821–1823).
คณะผู้สำเร็จราชการชุดที่ 1.
หลังสิ้นสุดสงครามประกาศเอกราชเม็กซิโก, คณะรัฐบาลชั่วคราวประกอบไปด้วยสมาชิก 34 คน ได้ลงนามใน คำประกาศอิสรภาพแห่งจักรวรรดิเม็กซิโก และสถาปนาคณะผู้สำเร็จราชการขึ้นมา 6 คน
รัฐบาลชั่วคราว (1823–1824).
รัฐบาลชั่วคราว (1823–1824) เป็นองค์กรที่ใช้ อำนาจบริหาร ในรัฐบาลของเม็กซิโก หลังการสิ้นสุดจักรวรรดิเม็กซิโกที่หนึ่ง ใน จักรพรรดิอากุสติน, ในค.ศ. 1823.องค์กรมีหน้าที่ในการจัดการปูทางไปยังการจัดตั้งสหพันธรัฐ และยังคงดำรงอยู่ตั้งแต่ 1 เมษายน 1823 ถึง 10 ตุลาคม 1824
จักรวรรดิเม็กซิโกที่ 2 (1863–1867).
คณะผู้สำเร็จราชการ.
On June 22, 1863, a "Superior Governing Board" was established. On July 11, the Board became the Regency of the Empire.
สมัยปฏิวัติ (1911–1928).
      ฝ่ายต่อต้านพรรคเลือกตั้งใหม่→พรรครัฐธรรมนูญก้าวหน้า<br>
เม็กซิโกสมัยใหม่ (1934–ปัจจุบัน).
หลังการปฏิรูปรัฐธรรมนูญ ค.ศ. 1933, ประธานาธิบดีจะมีวาระ 6 ปี และถูกตัดสิทธิ์ในการลงสมัตรเลือกตั้งครั้งต่อไป หลังการเลือกตั้งทั่วไป ค.ศ. 1934 ประธานาธิบดีดำรงตำแหน่งครบวาระทุกคน
อัจฉรินทร์ พัฒนพันธ์ชัย

อัจฉรินทร์ พัฒนพันธ์ชัย (เกิด 1 พ.ศ. 2505)ปลัดกระทรวงดิจิทัลเพื่อเศรษฐกิจและสังคม ศูนย์ปฏิบัติการด้านการสื่อสารโทรคมนาคมและสื่อสังคมออนไลน์ หัวหน้าผู้รับผิดชอบสถานการณ์ฉุกเฉินในส่วนที่เกี่ยวกับการสื่อสารโทรคมนาคม และสื่อสังคมออนไลน์ ในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ประธานคณะกรรมการกลั่นกรองข้อมูลคอมพิวเตอร์ รองประธานกรรมการในคณะกรรมการคุ้มครองข้อมูลส่วนบุคคล กรรมการในคณะกรรมการนโยบายการเปลี่ยนแปลงสภาพภูมิอากาศแห่งชาติกรรมการในคณะกรรมการพัฒนารัฐบาลดิจิทัล กรรมการในคณะกรรมการสำนักงานพัฒนารัฐบาลดิจิทัลกรรมการในคณะกรรมการนโยบายพื้นที่นวัตกรรมการศึกษากรรมการในคณะกรรมการขับเคลื่อนการปฏิรูปเพื่อรองรับการปรับเปลี่ยนตามนโยบาย thailand 4.0 ตามคำสั่งสำนักนายกรัฐมนตรีที่ 194/2560 กรรมการในคณะกรรมการกำกับดูแลด้านผู้ได้รับผลกระทบจากการแพร่ระบาดของโรคโควิด-19 และ อดีตรองเลขาธิการคณะกรรมการส่งเสริมการลงทุน
พระสารสาสน์พลขันธ์

พระสารสาสน์พลขันธ์ เป็นบรรดาศักดิ์ของข้าราชการไทยฝ่ายทหารระหว่างสมัยรัชกาลที่ 5–7 ผู้มีบรรดาศักดิ์ดังกล่าวนี้ดำรงตำแหน่งเจ้ากรมยุทธศึกษาทหารบก ซึ่งอาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ม็อบหน้าขน ซนซ่าป่วนเมือง

ม็อบหน้าขน ซนซ่าป่วนเมือง  เป็นภาพยนตร์ครอบครัวแนวตลก สัญชาติอเมริกา ที่ออกฉายในปี ค.ศ. 2010 กำกับโดย โรเจอร์ คุมเบิล นำแสดงโดย เบรนแดน เฟรเซอร์, บรุก ชีลส์, เคน จอง, ดี แบรดลี่ เบเกอร์
เนื้อเรื่องย่อ.
เนื้อเรื่องกล่าวถึงนักอสังหาริมทรัพย์ที่ย้ายเข้าสู่เมืองโอเรกอน เมืองที่อุดมไปด้วยป่าผืนงาม ธรรมชาติอันบริสุทธิ์ และที่สำคัญคือสัตว์ป่าอันน่ารัก ที่พร้อมจะลุกขึ้นมาสู้ตายแบบไว้ลาย เมื่อมีใครมารุกรานป่าไม้ซึ่งเป็นที่อยู่อาศัยหลักของพวกมัน
ทางพิเศษประจิมรัถยา

ทางพิเศษประจิมรัถยา (ทางพิเศษสายศรีรัช–วงแหวนรอบนอกกรุงเทพมหานคร) เป็นทางพิเศษที่เชื่อมระหว่างฝั่งตะวันตกกับฝั่งตะวันออกของกรุงเทพมหานคร และบางส่วนของจังหวัดนนทบุรี แนวสายทางเริ่มจากถนนกาญจนาภิเษก (บริเวณใกล้โรงงานผลิตน้ำมหาสวัสดิ์ของการประปานครหลวง) มุ่งหน้าไปทางทิศตะวันออกผ่านถนนสวนผัก, ถนนราชพฤกษ์ ข้ามคลองบางกอกน้อย ไปยังสะพานพระราม 6 ข้ามแม่น้ำเจ้าพระยาไปยังบางซื่อ และไปเชื่อมต่อกับทางพิเศษศรีรัชบริเวณด้านหน้าสถานีขนส่งผู้โดยสารกรุงเทพ (จตุจักร) หรือหมอชิต 2 เขตจตุจักร
ประวัติ.
ทางพิเศษประจิมรัถยาสร้างขึ้นเพื่อขยายโครงข่ายของทางพิเศษในเขตกรุงเทพมหานครและปริมณฑลในทางทิศตะวันตก เพื่อแบ่งเบาปริมาณจราจรระดับดินและระบายการจราจรทางด้านทิศตะวันตก ระหว่างกรุงเทพมหานครและจังหวัดใกล้เคียงให้มีประสิทธิภาพมากขึ้น โดยได้ออกพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่อำเภอบางกรวย จังหวัดนนทบุรี และเขตทวีวัฒนา เขตตลิ่งชัน เขตบางพลัด เขตบางกอกน้อย เขตบางซื่อ และเขตจตุจักร กรุงเทพมหานคร เมื่อปี พ.ศ. 2555
การขอพระราชทานชื่อ.
นายณรงค์ เขียดเดช ผู้ว่าการการทางพิเศษแห่งประเทศไทย ได้ทำเรื่องขอพระราชทานชื่อโครงการทางพิเศษสายศรีรัช–วงแหวนรอบนอกฯ ผ่านกระทรวงคมนาคม ถึงกรมราชเลขานุการในพระองค์ สำนักพระราชวัง โดยเสนอขอพระราชทานจำนวน 3 ชื่อ ได้แก่ ทางพิเศษสายวิถีประจิม, ทางพิเศษสายประจิมรัช และ ทางพิเศษสายบรมราชชนก ทั้งนี้ ชื่อ "ทางพิเศษสายวิถีประจิม" และ "ทางพิเศษสายประจิมรัช" เป็นชื่อที่การทางพิเศษแห่งประเทศไทยเสนอ โดยพิจารณาจากแนวสายทางของทางพิเศษเส้นนี้ที่มุ่งหน้าไปทางทิศตะวันตก ส่วนชื่อ "ทางพิเศษสายบรมราชชนก" เป็นชื่อที่บริษัท ทางด่วนและรถไฟฟ้ากรุงเทพ จำกัด (มหาชน) ซึ่งเป็นผู้รับสัมปทานเสนอ เนื่องจากเห็นว่าแนวเส้นทางของทางพิเศษสายศรีรัช–วงแหวนรอบนอกฯ มีลักษณะคู่ขนานกับทางคู่ขนานลอยฟ้าบรมราชชนนี อย่างไรก็ตาม พระบาทสมเด็จพระวชิรเกล้าเจ้าอยู่หัวมิได้พระราชทานชื่อใดในทั้ง 3 ชื่อ แต่ทรงพระกรุณาโปรดเกล้าฯ ให้พระราชทานชื่อทางพิเศษสายนี้ว่า ทางพิเศษประจิมรัถยา แทน มีความหมายว่า "เส้นทางไปยังทิศตะวันตก" โดยพระราชทานชื่อนี้เมื่อวันที่ 30 กันยายน พ.ศ. 2565
ลักษณะทางด่วน.
โดยเส้นทางส่วนใหญ่จะอยู่แนวเดียวกับเส้นทางรถไฟสายใต้ และโครงการรถไฟฟ้าชานเมืองสายสีแดงอ่อน ของการรถไฟแห่งประเทศไทย (รฟท.)
เอ็สเด.เคเอฟเซท 251

ซอนเดอร์คราฟท์ฟารฮ์ซอย 251 (Sonderkraftfahrzeug 251) รถกึ่งสายพาน (half-track) ในสมัยสงครามโลกครั้งที่สอง เป็นยานรบหุ้มเกราะของเยอรมันที่ถูกออกแบบโดยบริษัทฮาโนมัก (Hanomag company) โดยพื้นฐานอยู่กับรุ่นก่อน รถยานพาหนะไร้หุ้มเกราะรุ่นเอสดี.เคเอฟเซด. 11 เอสดี.เคเอฟเซด. 251 ถูกออกแบบมาเพื่อทำการขนส่งเหล่าพันเซอร์แกรนาเดียร์(ทหารราบยานเกราะของเยอรมัน)เข้าสู่สนามรบ เอสดี.เคเอฟเซด. 251 เป็นรถยานพาหนะที่ถูกผลิตอย่างแพร่หลายในเยอรมัน รถกึ่งสายพานในสงคราม ซึ่งมีอย่างน้อย 15,252 คันและรุ่นต่างๆที่ถูกผลิตโดยบริษัทผู้ผลิตต่างๆ และถูกเรียกกันโดยทั่วไปว่า ฮาโนมัก โดยทหารเยอรมันและทหารฝ่ายสัมพันธมิตร
เชย์นา เบสซเลอร์

เชย์นา เบสซเลอร์ (Shayna Baszler; 8 ค.ศ. 1980(1980--)) เป็นนักสู้แบบผสมและนักมวยปล้ำอาชีพชาวอเมริกันที่ได้เซ็นสัญญากับ WWE เธอเคยได้รับการฝึกฝนมาก่อนจากอดีตแชมป์เฮฟวี่เวท UFC จอช บาร์เน็ตต์ เธอมีสถิติชนะ 15 แพ้ 11 ครั้ง และชัยชนะ 14 ครั้งโดยซับมิสชั่น
เธอได้รับการยอมรับให้เป็นที่นิยมโดยเฉพาะอย่างยิ่ง Hammerlock ส่งการตั้งค่าในขณะที่บนหลังของเธอ; การตั้งค่าที่เธอเคยใช้เพื่อเอาชนะนักสู้หญิงจำนวนมากรวมถึงร็อกแซนโมเดอเฟริ ในการให้สัมภาษณ์กับ Jordan Breen เกี่ยวกับเครือข่ายวิทยุ Sherdog เธอได้ขนานนามการยอมทำตามซึ่งเธอได้สร้างไว้ในการฝึกฝนในขณะที่ "Shwing"
ภายใต้บิลลี่โรบินสัน Baszler เป็นนักมวยปล้ำหญิงที่ได้รับการรับรองเพียงคนเดียวในสหรัฐอเมริกา เมื่อวันที่มกราคม 2015 Baszler ได้รับการจัดอันดับเป็นนักสู้หญิงหญิงที่ดูหมิ่นศาสนาอันดับ 27 ในโลกตาม Fight Matrix และอันดับ 22 ตาม "Tapology.com"
แดนทำลายล้าง

แดนทำลายล้าง  เป็นภาพยนตร์บันเทิงคดีวิทยาศาสตร์แนวระทึกขวัญ ออกฉาย พ.ศ. 2561 เขียนบทและกำกับโดย Alex Garland ดัดแปลงจากนวนิยายเรื่อง "Annihilation" เขียนโดย Jeff VanderMeer นำแสดงโดย Natalie Portman, Jennifer Jason Leigh, Gina Rodriguez, Tessa Thompson, Tuva Novotny, และ Oscar Isaac เล่าเรื่องของกลุ่มนักวิทยาศาสตร์การทหาร ที่เดินทางเข้าไปใน "ม่านรุ้ง" (the Shimmer) พื้นที่กักกันลึกลับ ที่มีสิ่งแวดล้อมที่กลายพันธุ์ และสัตว์ต่างๆ ที่รูปร่างผิดเพี้ยน
ภาพยนตร์เรื่องนี้ออกฉายในประเทศแคนาดาและสหรัฐอเมริกาภายใต้การจัดจำหน่ายของพาราเมานท์พิคเจอร์สเมื่อ 23 กุมภาพันธ์ ค.ศ. 2018 และในประเทศจีนออกฉายเมื่อ 13 เมษายน ค.ศ. 2018 ภาพยนตร์เรื่องนี้ไม่เข้าโรงฉายในประเทศอื่นๆ รวมถึงประเทศไทยด้วย แต่ออกฉายผ่านทาง Netflix เมื่อ 12 มีนาคม ค.ศ. 2018
จังหวัดบาตังกัส

จังหวัดบาตังกัส  เป็นจังหวัดในเขตคาลาบาร์โซน ประเทศฟิลิปปินส์ มีเมืองหลักชื่อเดียวกันกับชื่อจังหวัด มีอาณาเขตติดต่อกับจังหวัดคาวีเต และลากูนา ทางทิศเหนือ และติดกับจังหวัดเกซอนทางทิศตะวันออก จังหวัดบาตังกัสติดกับทะเลจีนใต้ทางทิศตะวันตก และมีเกาะมินโดโรอยู่ทางทิศใต้
บาตังกัสตั้งอยู่ใกล้กับเมโทรมะนิลา และมีแหล่งท่องเที่ยวที่สำคัญ ได้แก่ ภูเขาไฟตาอัล และเมืองมรดกตาอัล นอกจากนี้ยังชายหาดและจุดดำน้ำหลายแห่ง ได้แก่ อะนิเลา, เกาะซอมเบรโร, เกาะลิกโป, หาดซัมปากีตา, มาตาบุงไกย์, ปุนตาฟือโก, กาลาตากัน และไลย์ยา
บาตังกัสซิตี มีท่าเรือทะเลที่ใหญ่เป็นอันดับที่สองของประเทศ และมีการพัฒนาทางอุตสาหกรรมอย่างก้าวกระโดดในตัวเมือง
ภูมิศาสตร์.
ภูมิประเทศประกอบด้วยที่ราบและภูเขา หนึ่งในภูเขาไฟที่เล็กที่สุดในโลกอย่างภูเขาไฟตาอัล อยู่ที่ระดับความสูง , ใจกลางทะเลสาบตาอัล ภูเขาอื่น ๆ ที่สำคัญได้แก่ ภูเขามากูล็อต , ภูเขาตาลามิตัม , ภูเขาปิโคเดอโลโร , ภูเขาบาตูเลา , ภูเขามานาโบ  และภูเขาดากุลดล 
เกาะที่สำคัญ ได้แก่ เกาะติงลอย, เกาะเวิร์ด และเกาะฟอร์จูน
จากบันทึกสถิติโลกกินเนสส์ พบว่าจังหวัดบาตังกัสมี "เกาะที่ใหญ่ที่สุดที่ตั้งอยู่ในทะเลสาบที่อยู่บนเกาะ" โดยสถานที่แห่งนั้นคือวุลคัน ในทะเลสาบเกรเตอร์ ซึ่งอยู่ใจกลางเกาะตาอัลในทะเลสาบตาอัลบนเกาะลูซอน
กิ๊กเก่าผม เธอเป็นยอดมนุษย์

กิ๊กเก่าผม เธอเป็นยอดมนุษย์  เป็นภาพยนตร์แนวซูเปอร์ฮีโร่ ที่ออกฉายในปี 2006 กำกับโดย อีวาน เรทแมน นำแสดงโดย อูม่า เธอร์แมน, ลุค วิลสัน, แอนนา ฟาริส, เอ็ดดี้ อิซซาด, เรนน์ วิลสัน และ แวนด้า ไซเคส
เนื้อเรื่องย่อ.
แมตต์ขอแยกทางกับแฟนสาวจอมบงการ ทิ้งให้เจนนี่หรือ "จีเกิร์ล" ต้องอกหัก ดังนั้น เธอจะทำทุกอย่างที่พลังวิเศษของเธอจะทำได้ เพื่อล้างแค้นแฟนหนุ่มให้สาสม
แคว้นของประเทศซาอุดีอาระเบีย

ประเทศซาอุดีอาระเบียแบ่งเขตปกครองออกเป็น 13 แคว้น ("manātiq idāriyya")  แต่ละแคว้นจะแบ่งการปกครองเป็นเขตผู้ว่าราชการ ("muhafazat") และศูนย์กลางของแคว้นที่แตกต่างกัน
เหอเชิน

หนิ่วฮู่ลู่ เหอเชิน (แมนจู: <templatestyles src="Template:MongolUnicode/fonts.css" />ᡥᡝᡧᡝᠨ ; 1 กรกฎาคม ค.ศ. 1750 – 22 กุมภาพันธ์ ค.ศ. 1799) จากตระกูลหนิ่วฮู่ลู่ (鈕祜祿) ชื่อเดิมว่า ช่านเป่า (善保) เป็นขุนนางราชวงศ์ชิงซึ่งเป็นที่โปรดปรานของจักรพรรดิเฉียนหลง (乾隆帝) เป็นบุตรของนายทหารชาวแมนจู เสียมารดาตั้งแต่ยังเล็ก มารดาบุญธรรมเลี้ยงดูมาจนเติบใหญ่ ได้เข้าเรียนในสำนักของชนชั้นสูง ผลการเรียนดีเลิศ รอบรู้หลายภาษา ทั้งภาษาจีนกลาง, ภาษาแมนจู, ภาษามองโกเลีย, และภาษาทิเบต รับราชการตั้งแต่ ค.ศ. 1772 ในฐานะผู้เฝ้าประตูพระราชวังต้องห้าม ภายหลังก้าวหน้าในตำแหน่งจนใหญ่โต แต่มีชื่อว่าเป็นข้าราชการที่ทุจริตคดโกงมากที่สุดในประวัติศาสตร์ชาติจีน
เครก บาร์ตเลตต์

เครก ไมเคิล บาร์ตเลตต์ (อังกฤษ: Craig Michael Bartlett) เป็นนักทำแอนิเมชั่นชาวอเมริกัน เป็นที่รู้จักกันในเรื่อง เฮ้! อาร์โนลด์ และแก๊งฉึกฉักไดโนเสาร์
ชีวิตส่วนตัว.
เครก บาร์ตเลตต์แต่งงานกับลิซา โกรนิงตั้งแต่ปี 1987 พี่สาวของแมตต์ โกรนิง คนที่สร้างการ์ตูนเร่ื่อง"เดอะซิมป์สันส์" และ "ป่วนฮาโลกอนาคต" มีลูกสองคนชื่อแมตต์ และเคธี่ ในเดือนสิงหาคมปี 2018 มีรายงานว่าเครกและลิซากำลังจะผ่านข้อตกลงการหย่าร้างและได้แยกทางกันตั้งแต่ปี 2015
มงเทรอวอลลีย์แมสเตอส์ 2018

มงเทรอวอลลีย์แมสเตอส์ 2018  เป็นการแข่งขันวอลเลย์บอลหญิง จัดขึ้นในเมืองมงเทรอ ประเทศสวิตเซอร์แลนด์
อันดับการแข่งขัน.
<templatestyles src="Col-begin/styles.css"/>
แยกนพวงศ์ (กรุงเทพมหานคร)

แยกนพวงศ์ (อักษรโรมัน: Nopphawong Intersection) เป็นทางแยกหนึ่งในพื้นที่กรุงเทพมหานคร ตั้งอยู่ในแขวงวัดเทพศิรินทร์ เขตป้อมปราบศัตรูพ่าย มีลักษณะเป็นห้าแยกตัดกันระหว่างถนนหลวง, ถนนกรุงเกษม และถนนมิตรพันธ์
โดยชื่อ "นพวงศ์" นั้นมาจากสะพานนพวงษ์ที่อยู่ใกล้เคียงบนถนนหลวง (ซึ่งตัวสะพานอยู่ในแขวงรองเมือง เขตปทุมวัน) อันเป็นสะพานข้ามคลองผดุงกรุงเกษม สะพานแห่งนี้สร้างขึ้นเมื่อปี พ.ศ. 2440 ภายหลังจากการสร้างถนนหลวงได้ไม่นาน เนื่องด้วยพระบาทสมเด็จพระจุลจอมเกล้าเจ้าอยู่หัว ทรงมีพระอนุสรณ์คำนึงถึงพระเจ้าพี่ยาเธอ กรมหมื่นมเหศวรศิววิลาส (พระองค์เจ้านพวงศ์) อันเป็นพระเชษฐา ซึ่งทรงเป็นพระราชโอรสพระองค์แรกในพระบาทสมเด็จพระจอมเกล้าเจ้าอยู่หัว และทรงเป็นต้นราชสกุลนพวงศ์ เนื่องในวโรกาสที่ทรงมีพระชนมพรรษาเสมอเท่ากัน จึงทรงพระราชทรัพย์จำนวน 3,118 บาท ให้กระทรวงโยธาธิการจัดสร้างสะพานแห่งนี้ขึ้นเพื่อเชื่อมกับถนนหลวง สำหรับประโยชน์ในการสัญจรไปมาสู่สถานีรถไฟหัวลำโพงอันเป็นการรองรับความเจริญของบ้านเมืองที่พัฒนาขึ้นเป็นลำดับ จนกลายเป็นสะพานเหล็กขนาดใหญ่ มีพิธีเปิดทรงนิมนต์พระสงฆ์จำนวน 38 รูป โดยมีพระเจ้าน้องยาเธอ กรมหมื่นวชิรญาณวโรรส เป็นองค์ประธาน 
โดยสะพานนพวงษ์ ปัจจุบันอยู่ตรงข้ามกับกองบังคับการตำรวจรถไฟ และใกล้กับการรถไฟแห่งประเทศไทย รวมถึงโรงเรียนวัดเทพศิรินทร์ นอกจากนี้แล้วในรัชสมัยพระบาทสมเด็จพระจอมเกล้าเจ้าอยู่หัว ยังมีป้อมปราบศัตรูพ่าย อันเป็นหนึ่งในเจ็ดป้อมปราการป้องกันพระนครที่ถูกสร้างขึ้นในช่วงเวลานั้น ตั้งอยู่ใต้ตลาดนางเลิ้งบ้านญวน บริเวณใกล้กับสะพานนพวงษ์ ต่อมาได้ถูกรื้อออก ซึ่งชื่อของป้อม ได้กลายมาเป็นชื่อของเขตป้อมปราบศัตรูพ่ายอีกด้วย
ยูเอ็นบี (วงดนตรีเกาหลีใต้)

ยูเอ็นบี (เกาหลี : 유앤비 อังกฤษ : UNB หรือ U.N.B) เป็นวงโปรเจกซ์บอยกรุ๊ป จากรายการเรียลลิตี้ "เดอะยูนิต" ของช่องเคบีเอส เปิดโอกาสให้ไอดอลที่ยังไม่ประสบความสำเร็จมาแข่งขัน โดยมีระยะสัญญา 7 เดือน ประกอบไปด้วยสมาชิก 9 คน ดังนี้ จุน สมาชิกวง U-KISS, อึยจิน สมาชิกวง BIGFLO, โกโฮจอง สมาชิกวง HOTSHOT, ฟีลด็อก สมาชิกวง BIGSTAR, มาร์โค สมาชิกวง H.B.Y, จีฮันซล สมาชิกวง Newkidd และอดีตสมาชิกวง NCT , แดวอน อดีตสมาชิก MADTOWN, กีจุง IM และ ชาน สมาชิกวง A.C.E โดยกำหนดวันเดบิวต์ของพวกเขาคือวันที่ 7 เมษายน 2018 ชื่อแฟนคลับอย่างเป็นทางการ UNME (ยูแอนมี) และยุติการวงเมื่อเดือนมกราคม 2019
สเปียร์มินต์

สเปียร์มินต์ (ชื่อวิทยาศาสตร์: "Mentha spicata") เป็นพืชในสกุลมินต์ กระจายพันธุ์ในทวีปอเมริกา ยุโรป แอฟริกาเหนือถึงเอเชีย ลักษณะเป็นไม้ล้มลุกอายุหลายปี สูง 30–100 เซนติเมตร มีเหง้าใต้ดิน ใบเป็นใบเดี่ยวรูปรีแกมใบหอก ขอบใบจักฟันเลื่อย ออกตรงข้าม กว้าง 1.5–3 เซนติเมตร ยาว 5–9 เซนติเมตร ดอกออกเป็นช่อสีชมพูขาว ยาว 2.5–3 มิลลิเมตร ผลกลมภายในมีเมล็ด
สเปียร์มินต์มีน้ำมันที่มีส่วนประกอบหลักเป็นคาร์โวนและลิโมนีน และมีเมนทอลและเมนโทนในปริมาณเล็กน้อย น้ำมันสเปียร์มินต์มีคุณสมบัติไล่แมลงและต้านเชื้อรา ใช้ผสมในชามินต์ แต่งกลิ่นยาสีฟัน ขนมและเครื่องดื่ม
การกำหนดอาหาร

การกำหนดอาหาร  เป็นการกินอาหารแบบจำกัดปริมาณและมีการเฝ้ากำกับเพื่อลด รักษาหรือเพิ่มน้ำหนักตัว กล่าวได้อีกอย่างหนึ่งว่า เป็นการควบคุมหรือจำกัดอาหารโดยเจตนา บุคคลผู้มีน้ำหนักเกินหรือโรคอ้วนมักใช้อาหารจำกัดเพื่อลดน้ำหนักตัว ซึ่งอาจใช้ร่วมกับการออกกำลังกาย ส่วนบางคนกินอาหารแบบหนึ่งเพื่อเพิ่มน้ำหนัก (ปกติในรูปกล้ามเนื้อลาย) อาหารยังสามารถใช้เพื่อรักษาน้ำหนักตัวสมส่วนและเพื่อพัฒนาสุขภาพ โดยเฉพาะอย่างยิ่ง สามารถออกแบบอาหารเพื่อป้องกันหรือรักษาเบาหวานได้
อาหารเพื่อส่งเสริมการลดน้ำหนักสามารถจำแนกได้เป็นไขมันต่ำ คาร์โบไฮเดรตต่ำ แคลอรีต่ำ แคลอรีต่ำมากและล่าสุดได้แก่ อาหารยืดหยุ่น การวิเคราะห์อภิมานของการทดลองแบบสุ่มและมีกลุ่มควบคุมจำนวนหกการศึกษาพบว่าไม่มีความแตกต่างระหว่างอาหารแคลอรีต่ำ คาร์โบไฮเดรตต่ำและไขมันต่ำ โดยทั้งหมดทำให้น้ำหนักลดได้ 2–4 กิโลกรัมในเวลา 12–18 เดือน เมื่อผ่านไปสองปี อาหารชนิดที่ลดแคลอรีทั้งหมดทำให้น้ำหนักลดได้เท่า ๆ กันโดยไม่เกี่ยวกับว่าเน้นสารอาหารหลักใด โดยทั่วไป อาหารที่มีประสิทธิภาพที่สุดได้แก่อาหารชนิดใดก็ได้ที่ลดการบริโภคแคลอรี
การศึกษาหนึ่งซึ่งจัดพิมพ์ใน "นักจิตวิทยาอเมริกัน" พบว่าอาหารระยะสั้ซึ่งมี "การจำกัดการบริโภคแคลอรีอย่างรุนแรง" ไม่นำไปสู่ "การพัฒนาน้ำหนักและสุขภาพอย่างยั่งยืนสำหรับปัจเจกบุคคลส่วนใหญ่" การศึกษาอื่นพบว่า ปัจเจกบุคคลโดยเฉลี่ยรักษาน้ำหนักที่ลดได้บ้างหลังกำหนดอาหาร แม้ว่าการอดอาหารมีประโยชน์สำหรับผู้ที่ถูกจัดว่าสุขภาพไม่ดี แต่การลดน้ำหนักโดยการกำหนดอาหารอาจเพ่ิ่มอัตราตายสำหรับปัจเจกบุคคลที่สุขภาพดีอยู่เดิม
มนุษย์หิน ฟลิ้นท์สโตน ป่วนเมืองร็อคเวกัส

มนุษย์หิน ฟลิ้นท์สโตน ป่วนเมืองร็อคเวกัส  เป็นภาพยนตร์ตลกที่ออกฉายในปี ค.ศ. 2000 นำแสดงโดย มาร์ก แอ็ดดี้, สตีเฟน บอลด์วิน, คริสเตน จอห์นสตัน, เจน คราโคว์สกิ, โทมัส กิบสัน, อลัน คัมมิง, ฮาร์วี่ย์ คอร์แมน, โจน คอลลินส์ ภาพยนตร์เรื่องนี้เป็นภาพยนตร์ภาคที่สอง ต่อจากภาพยนตร์เรื่อง มนุษย์หินฟลิ้นท์สโตน กำกับโดย ไบรอัน เลแวนต์
เนื้อเรื่องย่อ.
"แฟร็ต ฟลิ้นท์สโตน" และ"บาร์นี่ย์ รับเบิ้ล" เพื่อนรักของเขา เพิ่งได้งานเป็นคนงานเหมืองของเมืองเบ็กร็อค และเพื่งมีเดทระหว่างทั้งคู่กับวิลม่า สแล็กฮูเบิ้ล และเบ็ตตี้ โอเซล ทว่า ชิพ ร็อคกี้เฟลเลอร์ มหาเศรษฐีเจ้าของคาสิโนผู้หมายในตัววิลม่า เชื้อเชิญเพื่อนทั้ง 4 คู่ ให้มาเยือนร็อคเวกัส ด้วยแผนที่จะฉีกหน้าแฟร็คและหวังคว้าวิลม่า เพื่อให้ได้มาซึ่งมรดกของตระกูล "สแล็กฮูเบิ้ล"
โฆเซ อาร์ไนซ์

โฆเซ มานูเอล อาร์ไนซ์ ดิอัซ (เกิดวันที่ 15 เมษายน ค.ศ. 1995) เป็นนักฟุตบอลอาชีพชาวสเปน ปัจจุบันลงเล่นให้กับเลกาเนสในตำแหน่งปีก
เส้นทางอาชีพ.
เรอัลบายาโดลิด.
อาร์ไนซ์เกิดที่ตาลาเบราเดลาเรย์นา แคว้นกัสติยา-ลามันชา เขาเริ่มลงเล่นให้กับอูเด ตาลาเบรา ในปี ค.ศ. 2013 เมื่ออายุ 18 ปี ต่อมาวันที่ 6 พฤษภาคม ค.ศ. 2013 เขาย้ายไปสโมสรเรอัลบายาโดลิด
วันที่ 7 พฤศจิกายน ค.ศ. 2015 เขาลงเล่นให้กับทีมชุดใหญ่ครั้งแรกในฐานะตัวสำรอง โดยลงมาเล่นแทนเปดรู ตีบา ในนัดที่เรอัลบายาโดลิดเปิดบ้านเสมอเลกาเนส 1–1 ในการแข่งขันเซกุนดาดิบิซิออน ต่อมาวันที่ 8 มิถุนายน ค.ศ. 2016 เขาต่อสัญญาฉบับใหม่กับสโมสรไปจนถึง ค.ศ. 2019 หลังจากที่ยิงได้ 11 ประตูในฤดูกาลก่อนหน้า
เขายิงประตูแรกเมื่อวันที่ 21 สิงหาคม ค.ศ. 2016 ในนัดที่เรอัลบายาโดลิดเปิดบ้านชนะเรอัลโอบิเอโด ต่อมาวันที่ 8 ตุลาคม เขายิงประตูในนัดที่เปิดบ้านชนะอัลกอร์กอน 2–0 จบฤดูกาล 2016–17 เขายิงได้ 12 ประตู
บาร์เซโลนา.
เมื่อวันที่ 25 สิงหาคม ค.ศ. 2017 บาร์เซโลนาได้คว้าตัวอาร์ไนซ์มาร่วมสโมสร เขาเซ็นสัญญา 3 ปี และยังได้สิทธิ์ลงเล่นให้กับทีมเบในลีกรอง
เขาลงเล่นให้กับทีมชุดใหญ่นัดแรกเมื่อวันที่ 24 ตุลาคม ค.ศ. 2017 ในนัดที่บุกชนะเรอัลมูร์เซีย 3–0 ในการแข่งขันโกปาเดลเรย์ ต่อมาวันที่ 3 มกราคม เขายิงประตูในนัดที่บาร์เซโลนาบุกเสมอเซลตาบีโก 1–1 ในโกปาเดลเรย์ สรุปในรายการแข่งขันฟุตบอลถ้วย เขายิงได้ 3 ประตู
ส่วนในลาลิกา เขาลงเล่นนัดแรกเมื่อวันที่ 7 มกราคม ค.ศ. 2018 โดยเป็นตัวสำรองลงมาแทนแซร์ฌี รูแบร์ตู ในนัดที่บาร์เซโลนาเปิดบ้านเอาชนะเลบันเต 3–0
สเว็น อุลไรช์

สเว็น อุลไรช์ (เกิด 3 สิงหาคม ค.ศ. 1988) เป็นนักฟุตบอลชาวเยอรมัน ปัจจุบันเล่นในตำแหน่งผู้รักษาประตูให้กับไบเอิร์นมิวนิก
เส้นทางอาชีพ.
เฟาเอฟเบชตุทการ์ท.
อุลไรช์ เป็นผู้รักษาประตูมือหนึ่งของทีมชุดสองในการลงเล่นสี่นัดแรกในลีก Regionalliga ฤดูกาล 2007–08 และเก็บได้ 2 คลีนชีตส์ในช่วงนั้น เขาได้ลงเล่น 10 นัด และเสีย 2 ใบเหลือง
ในเดือนมกราคม ค.ศ. 2008 เขาได้เลื่อนมาเล่นให้กับทีมชุดใหญ่ เฟาเอฟเบชตุทการ์ท แต่ก็ยังได้ลงเล่นให้กับทีมสำรองด้วย เขาลงเล่นให้กับชุดใหญ่นัดแรกเมื่อวันที่ 9 กุมภาพันธ์ ค.ศ. 2008 ในนัดที่ชตุทการ์ทแพ้แฮร์ทาเบอร์ลิน 3–1 และได้รับชัยชนะนัดแรกเมื่อวันที่ 16 กุมภาพันธ์ ค.ศ. 2008 ในนัดที่พบกับดุยส์บวร์ก
วันที่ 6 เมษายน ค.ศ. 2010 อุลไรช์ต่อสัญญาฉบับใหม่ไปจนถึงช่วงฤดูร้อน ค.ศ. 2013 ต่อมาวันที่ 20 มกราคม ค.ศ. 2012 เขาต่อสัญญาฉบับใหม่ไปจนถึงเดือนมิถุนายน ค.ศ. 2017
แต่ในฤดูกาล 2015–16 เขาย้ายไปเล่นให้กับสโมสรฟุตบอลไบเอิร์นมิวนิก หลังจากที่เล่นให้กับชตุทการ์ทมาตั้งแต่ ค.ศ. 1998
ไบเอิร์นมิวนิก.
อุลไรช์ย้ายไปเล่นให้กับไบเอิร์นมิวนิกในช่วงก่อนเปิดฤดูกาล 2015–16 และลงนามสัญญาไปจนถึง ค.ศ. 2018 เขามีชื่อเป็นตัวสำรองในการแข่งขันเดเอฟเอล-ซูเปอร์คัพ 2015 หลังจากนั้นในการแข่งขันรายการหลัก เขาก็ได้ลงเล่นอย่างสม่ำเสมอ โดยเฉพาะอย่างยิ่งในฤดูกาล 2017–18
มิราเล็ม ปิยานิช

มิราเล็ม ปิยานิช ([mirâːlem pjâːnitɕ]; เกิด 2 เมษายน ค.ศ. 1990) เป็นนักฟุตบอลอาชีพชาวบอสเนีย ปัจจุบันลงเล่นในตำแหน่งกองกลางให้แก่ชัรญะฮ์ และทีมชาติบอสเนียและเฮอร์เซโกวีนา 
หลังจากที่ได้ลงเล่นในลีกเอิงให้กับสโมสรแม็สและลียง เขาได้ย้ายมาเล่นให้กับโรมาในเซเรียอา ก่อนที่จะย้ายไปยูเวนตุสในปี ค.ศ. 2016 เขาเคยลงเล่นให้กับทีมชาติลักเซมเบิร์กชุดเยาวชน หลังจากนั้นก็ได้เล่นให้กับทีมชาติบอสเนียและเฮอร์เซโกวีนา ตั้งแต่ ค.ศ. 2008 และได้เข้าร่วมแข่งขันฟุตบอลโลก 2014 ที่ประเทศบราซิล
ในปี ค.ศ. 2015 เขาได้รับอันดับที่ 55 จาก "เดอะการ์เดียน" จากรายชื่อ "100 นักฟุตบอลที่ดีที่สุดในโลก"
 "ณ วันที่ 24 กันยายน ค.ศ. 2021"
 "ณ วันที่ 13 พฤศจิกายน ค.ศ. 2021"
"ประตูและผลของบอสเนียและเฮอร์เซโกวีนา จะนำหน้าก่อน"
เกียรติประวัติ.
บาร์เซโลนา
เบชิกทัช
โสนาริกา ภโทริยา

โสนาริกา ภโทริยา (อักษรโรมัน: Sonarika Bhadoria; เกิดวันที่ 3 ธันวาคม ค.ศ. 1992) เป็นนักแสดงสาวชาวอินเดีย มีชื่อเสียงโด่งดังจากบทบาท พระแม่ปารวตี/ พระแม่อธิศักติ จากซีรีส์เรื่อง ศิวะ พระมหาเทพ
ซังกูเนียงปันลาลาวีกัน

ซังกูเนียงปันลาลาวีกัน  หรือ โปรวินเชียลบอร์ด เป็นคำภาษาฟิลิปีโนที่ใช้เรียกแทนสภานิติบัญญัติประจำจังหวัดของประเทศฟิลิปปินส์ อำนาจหน้าที่ของสภานิติบัญญัตินี้ ถูกกำหนดโดย ประมวลรัฐบาลท้องถิ่น ตั้งแต่ ค.ศ. 1991 นอกเหนือจากผู้ว่าราชการจังหวัดแล้ว ฝ่ายบริหารจังหวัดยังจัดตั้งรัฐบาลประจำจังหวัดอีกด้วย
อับดุล มานัน อิซมาอิล

ดาโต๊ะ ฮาจี อับดุล มานัน อิซมาอิล (28 มิถุนายน ค.ศ. 1948 – 12 กุมภาพันธ์ ค.ศ. 2018) เป็นนักการเมืองชาวมาเลเซีย เป็นสมาชิกสภาผู้แทนราษฎรรัฐปะหัง และเป็นสมาชิกอัมโน อับดุล มานัน อิซมาอิล เสียชีวิตเมื่อวันที่ 12 กุมภาพันธ์ ค.ศ. 2018 ด้วยวัย 69 ปี เนื่องจากหัวใจวายภายหลังตกในห้องน้ำ